ŠTIPENDIJE ZA DEFICITARNE POKLICE

Rok za oddajo vloge za štipendijo za deficitarne poklice je do vključno 30. 9. 2026


Javni štipendijski, razvojni, invalidski in preživninski sklad Republike Slovenije je 30. januarja 2026 objavil Javni razpis za dodelitev štipendij za deficitarne poklice za šolsko leto 2026/2027. Na vas se obračamo s prošnjo, da dijake 1. letnikov, ki so v šolskem letu 2026/2027 prvič vpisani v 1. letnik in hkrati prvič vpisani v izobraževalne programe za pridobitev poklica iz spodnjega nabora deficitarnih poklicev, obvestite, da se rok za oddajo vlog izteče v sredo, 30. 9. 2026. 

Za štipendijo se lahko potegujejo dijaki, ki izpolnjujejo pogoje razpisa:
· v šolskem letu 2026/2027 so prvič vpisani v 1. letnik (pojasnjujemo, da dijaki, ki v šolskem letu 2026/2027 ponavljajo prvi letnik kateregakoli programa ali dijaki, ki bi radi začeli s prejemanjem štipendije od drugega ali višjega letnika naprej, niso upravičeni do štipendije),
· vpisani so v izobraževalne programe za pridobitev deficitarnega poklica iz nabora deficitarnih poklicev za šolsko leto 2026/2027 (seznam spodaj) ter
· bodo pridobili višjo izobrazbo od že pridobljene (pojasnjujemo, da so do štipendije upravičeni le dijaki, ki v šolskem letu 2026/2027 prehajajo iz osnovnošolskega izobraževanja ali nižje poklicnega izobraževanja na višjo raven).

Vlogo lahko bodoči dijaki oddajo:
· priporočeno po pošti ali 
· osebno v vložišču sklada ali
· preko portala Moja eUprava, kjer se vlagatelji prijavijo s svojo e-identiteto (kvalificirano digitalno potrdilo ali smsPASS na mobilnem telefonu). Za mladoletne osebe odda vlogo zakoniti zastopnik s svojo e-identiteto.

Dijaki prejmejo štipendijo za celotno obdobje trajanja izobraževalnega programa. Ta mesečno znaša 129,21 EUR.


Nabor deficitarnih poklicev za katere je možno pridobiti štipendijo v šolskem letu 2026/2027:
		1.
	izdelovalec kovinskih konstrukcij,
	15.
	pečar – polagalec keramičnih oblog,

	2.
	inštalater strojnih inštalacij,
	16.
	gozdar,

	3.
	oblikovalec kovin-orodjar,
	17.
	gastronom hotelir,

	4.
	avtokaroserist
	18.
	dimnikar,

	5.
	pek,
	19.
	tehnik steklarstva,

	6.
	mesar,
	20.
	geotehnik,

	7.
	tapetnik,
	21.
	geostrojnik rudar,

	8.
	steklar,
	22.
	papirničar,

	9.
	kamnosek,
	23.
	gospodar na podeželju,

	10.
	zidar,
	24.
	vrtnar,

	11.
	klepar-krovec,
	25.
	cvetličar,

	12.
	izvajalec suhomontažne gradnje,
	26.
	hortikulturni tehnik,

	13.
	tesar,
	27.
	strojni mehanik,

	14.
	slikopleskar-črkoslikar,
	
	



	
	
	



Izpostaviti velja tudi druge pomembne informacije, da:
· prejemanje štipendije za deficitarne poklice ne vpliva na višino otroškega dodatka in na višino plačila dohodnine;
· dijak lahko istočasno prejema državno štipendijo ali Zoisovo štipendijo in štipendijo za deficitarne poklice, ne more pa hkrati prejemati kadrovske štipendije;
· v primeru, če dijak ponavlja isti letnik oz. ne izpolnjuje pogojev za napredovanje v višji letnik, lahko štipendijsko razmerje miruje, vendar ne več kot eno leto;
· je v zaključnem letniku izobraževanja zadnje izplačilo štipendije za mesec junij.


Merila in izbirni postopek:
Sredstva razpisa zadostujejo za 1000 štipendij. V kolikor bo vlagateljev, ki bodo izpolnjevali pogoje razpisa več, se bodo vloge razvrščale po naslednjih merilih:
· višja povprečna ocena v zaključnem razredu osnovne šole/nižje poklicne šole,
· višja povprečna ocena izbirnih predmetov v zaključnem razredu osnovne šole oz. strokovnih predmetov v zaključnem razredu nižjega poklicnega izobraževanja. 

Vloga in dodatne informacije so dostopne na povezavi. 

Podrobnejše informacije dobite na naslovu: 
Javni štipendijski, razvojni, invalidski in preživninski sklad Republike Slovenije, Dunajska 20, 1000 Ljubljana, tel.: 01 434 1536, e-mail: deficitarne@sklad-kadri.si, spletna stran: www.srips-rs.si. 

